USA ettevõtted, mis tegutsevad väljaspool finantssektorit, hoidsid eelmise aasta lõpu seisuga enda saldol 1,64 triljonit dollarit, mis on rekordkogus raha.
Moody's Investors Service'i andmeil on seda 12% rohkem kui 2012. aasta lõpus. Kõige enam oli vaba raha tehnoloogiagigantidel nagu Apple, Microsoft, Google ja Verizon. Eelmise aasta lõpu seisuga oli Apple'il vaba raha 158,8 miljardit dollarit. 2004. aastal oli see näiteks 5,46 miljardit dollarit, vahendas Bloomberg.
Moody'se krediidianalüütik Richard Lane ütles, et vaba raha hulk aitab ettevõtetel säilitada oma tugevat krediidireitingut.
Samas võib suur vaba raha hulk meelitada ligi ka selliseid investoreid, kes võivad ettevõtetelt nõuda suuremaid dividende või ülevõtmisi.
USA tehnoloogiafirmad hoidsid väljaspool Ameerikat 450 miljardit dollarit.